Dembinos ežeras
54°29′7″ š. pl. 24°29′46″ r. ilg.﻿ / ﻿54.48528°š. pl. 24.49611°r. ilg.﻿ / 54.48528; 24.49611 Dembinos ežeras arba Dambinos ežeras – ežeras Lietuvoje, Trakų rajone, 6,5 km į vakarus nuo Onuškio, Gėjaus telmologiniame draustinyje. Ežero ilgis iš vakarų į rytus – 0,14 km, plotis – iki 0,08 km. Altitudė 138,1 m. Krantai aukšti, tik pietinis krantas žemesnis. Ežerą supa Jurgionių miškas. Kiek atokiau įsikūręs Dembinos kaimas. Ežeras nenutekantis, priklauso Dusmenos upės baseinui.